'Ra.OnE' બૉલીવુડની કમાણીની દૃષ્ટિએ નહીં, એન્ટરટેઇનર તરીકે પણ એક લૅન્ડમાર્ક ફિલ્મ સાબિત થઈ શકે એમ હતી. સુપરહીરો ફિલ્મનો આજ સુધી બૉલીવુડમાં ખૂબ જ ઓછો પ્રયોગ કરવામાં આવ્યો છે, પણ આ ફિલ્મમાં ઘણી વખત બૉલીવુડની ફિલ્મોમાં જોવા મળતી ભૂલો કરવામાં આવી છે. દેશી સ્વરૂપ આપવા માટે ફૅમિલી-ડ્રામા અને ત્યાર પછી લવસ્ટોરી જેવી બાબતો ઉમેરીને આ ફિલ્મને એક ટોટલ એન્ટરટેઇનર બનાવવાની કોશિશ કરવામાં આવી છે. જોકે આ પ્રકારની ફિલ્મમાં બને એટલો સમય મુખ્ય વિષય પર ફિલ્મ બતાવવામાં આવે તો જ એની મજા બની રહે છે. આ જ બાબત આ ફિલ્મમાં જોવા મળતી નથી. જ્યારે એવું લાગે કે ઍક્શન અને થિ્રલ જોવા મળશે ત્યારે જ ગીત અથવા ડ્રામા વડે સ્ટોરીને અલગ દિશામાં લઈ જવામાં આવી છે.